O dronă israeliană a lovit o mașină aflată în orașul Tir, din sudul Libanului. Un membru Hamas a murit. Atacul a avut loc miercuri.
Martorii au relatat că o dronă israeliană a zburat deasupra locului timp de câteva minute și apoi a lovit mașina.
O sursa Hamas a spus pentru Reuters că victima este un membru al organizației. Totuși, nu este vorba despre un lider al organizației, a susținut sursa. Se pare că în timpul atacului a murit și un sirian, dar informația nu a putut fi verificată din surse independente.
Hamas are numeroși membri în Liban. După declanșarea conflictului din Gaza, Israelul a bombardat mai multe obiective Hamas și Hezbollah din Liban.